ไฟแนนเชียลไดเจสต์
CK คว้างานลาว 105 ล้านบาท
29 ก.ย. 2554

CK คว้างานลาว 105 ล้านบาท
บริษัท ช.การช่าง (CK) ได้ลงนามในสัญญาก่อสร้างที่ทำการและบ้านพักกงสุลใหญ่ ณ แขวงสะหวันนะเขต สาธารณรัฐประชาธิปไตยประชาชนลาว กับกระทรวงการต่างประเทศ มูลค่าสัญญาประมาณ 105 ล้านบาท คาดแล้วเสร็จประมาณ 730 วัน
TNH แจกเงินปันผล
คณะกรรมการบริษัท โรงพยาบาลไทยนครินทร์ (TNH) มีมติจ่ายเงินปันผลจากผลการดำเนินงานปี 2554 (1 ส.ค. 2553-31 ก.ค. 2554) ให้ผู้ถือหุ้นที่มีชื่อในทะเบียนวันที่ 30 พ.ย. 2554 ในอัตราหุ้นละ 0.48 บาท 
TYCN นำหุ้นเข้าเทรดไต้หวัน 29 ก.ย.
บริษัท ไทยคูน เวิลด์ไวด์ กรุ๊ป (ประเทศไทย) หรือ TYCN จำหน่ายหุ้น (TDR) ที่ไต้หวัน จำนวน 30 ล้านหน่วย ซึ่งแต่ละหน่วยถือเป็นหุ้นของบริษัท จำนวน 2 หุ้น รวมทั้งหมด 60 ล้านหุ้น ในราคาหน่วยละ 14.70 ดอลลาร์ไต้หวัน และจะเข้าตลาดหลักทรัพย์และเริ่มซื้อขายหุ้นที่ไต้หวัน ในวันที่ 29 ก.ย. 2554